Alisa Mikonsaari

Alisa Mikonsaari (s. 19. kesäkuuta 1993 Lappeenranta) on suomalainen taitoluistelija. Hän kuuluu Suomen taitoluistelumaajoukkueeseen.

Mikonsaari aloitti taitoluistelun 6-vuotiaana vuonna 1999 Lappeenrannan taitoluistelijoissa. Hän oli junioreiden suomenmestari vuosina 2008 ja 2009 sekä nuorten Pohjoismaiden mestaruuskisojen toinen vuonna 2008. Syksyllä 2011 Mikonsaari sijoittui Finlandia Trophy -kilpailussa kolmanneksi. Vuonna 2013 hän oli SM-kilpailuissa kolmas.

Ensimmäisissä maailmanmestaruuskilpailuissaan Nizzassa 2012 Mikonsaari sijoittui 24:nneksi. Euroopan-mestaruuskilpailuissa 2013 hän oli 29.

Mikonsaaren äiti on venäläinen ja isä suomalainen. Hän harjoittelee Pietarissa Marina Shirshovan ja olympiavoittaja Aleksei Urmanovin valmennuksessa. Syksyllä 2013 hän aloitti venäjän kielen opinnot Tampereen yliopistossa.

Tulokset

Lähteet

Aiheesta muualla
 Alisa Mikonsaari Suomen Taitoluisteluliiton sivuilla
 Etelä-Saimaa: Alisan luisteluharrastus vei Mikonsaaret Pietariin (6.4.2008)

Suomalaiset taitoluistelijat
Vuonna 1993 syntyneet
Elävät henkilöt